Ülemaailmses levis enam kui 100 miljonit dollarit kogunud õudusfilmi „Pahaendeline“ järg räägib noorest šerifist, kes otsustab jätkata esimesest osast tuttavat salapäraste mõrvade jada uurimist, mille pärast kaotas elu tema sõber, seersant Ellison Oswalt. Uurimine juhatab mehe farmi, kus ta tutvub sõbraliku perekonnaga – kaksikute Zachi ja Dylani ning nende ema Courtney’ga –, kes on põgenenud julma pereisa terrori eest. Iga majas veedetud päev võib neile jääda viimaseks, nagu kõigi teiste jaoks, kes on enne neid seal elanud ja sattunud surma enese ehk halastamatu deemoni Baghuuli vaatevälja.
1h 37min